钦定古今图书集成/历象汇编/庶征典/第145卷 > 《梦冰下人语判》阙名
## 钦定古今图书集成/历象汇编/庶征典/第145卷 > 《梦冰下人语判》阙名

得甲为人作媒，云：“梦立冰上，与冰下人语，当仲春成婚。” 乙告甲诳惑。

甲以判合为资，行媒是务，瞻言匪斧，有类因针，爰求
六梦之征，告以三星之会。征波可托，岂脉脉于轻冰；
仙汉难攀，尚盈盈于一水。将同竹凤之验，有符刍狗
之言。乙以至人所无，告其狂惑，必人同赵壹，术等周
宣。王濬悬刀，不闻加罪；孔丘曳杖，未陷深𠎝。